**TECHNINĖ SPECIFIKACIJA**

**SĄVOKOS IR SUTRUMPINIMAI**

1. **Perkančioji organizacija** – valstybės įmonė „Oro navigacija“ (toliau – Įmonė arba Perkančioji organizacija).
2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro Sutartį.
3. **Sutartis** – Sutartis, sudaroma tarp Paslaugų teikėjo ir Perkančiosios organizacijos dėl Pirkimo objekto.

**PIRKIMO OBJEKTAS**

1. Įmonės veikloje naudojamo ir patikėjimo teise valdomo nekilnojamojo ir kilnojamo turto, priskirto pastatų bei statinių turto grupei (toliau **Turtas**), tikrosios vertės nustatymas finansinių ataskaitų sudarymo tikslais bei Turto vertinimo ataskaitų parengimas.

**PIRKIMO OBJEKTO APRAŠYMAS**

1. Nustatyti Turto tikrąją vertę kiekvienam konkrečiam objektui (Objektų sąrašas pridedamas). Turto vertinimo metu turi būti parengtos turto vertinimo ataskaitos pagal Įmonės valdomą nekilnojamąjį ir kilnojamąjį turtą.
2. Vertinamo Turto sąrašai iki turto vertinimo dienos gali sumažėti ne daugiau kaip 6 vienetais (konkretus turto vienetas, kuriuo gali sumažėti vertinamo turto sąrašas, pažymėtas 1 priede prie techninės specifikacijos Excel failo pastabose). Taip pat vertinamo turto sąrašas iki turto vertinimo dienos gali ir padidėti ne daugiau kaip 3 vienetais tik iš statinių grupės (kabelinės linijos ir pan.). Tiekėjas, teikdamas pasiūlymą, įsivertina šiuos galimus pokyčius.
3. Paslaugų teikėjas turi suteikti turto vertinimo paslaugas pagal Lietuvos Respublikos turto ir verslo vertinimo pagrindų įstatymo, Turto ir verslo vertinimo metodikos, patvirtintos Lietuvos Respublikos finansų ministro 2012 m. balandžio 27 d. įsakymu Nr. 1K-159, Tarptautinių vertinimo standartų, Europos vertinimo standartų nuostatas, nustatant turto vertę ir parengiant turto vertinimo ataskaitas. Paslaugų teikėjas, atlikdamas turto vertinimą, vadovaujasi aktualiomis turto vertinimą reglamentuojančių teisės aktų redakcijomis.
4. Turto vertinimo ataskaitose turi būti pateikiama visa reikalinga informacija, kaip tai nustatyta Turto ir verslo vertinimo pagrindų įstatyme.

**SUTARTINIŲ ĮSIPAREIGOJIMŲ VYKDYMO VIETA**

1. Paslaugos teikiamos Įmonės patalpose, adresais:
   1. Balio Karvelio g. 25, Vilnius (Administracija, Regiono skrydžių valdymo centras);
   2. Rodūnios kelias 2, Vilnius (Vilniaus aerodromo skrydžių valdymo centras);
   3. Oro uosto g. 4, Karmėlava, Kauno raj. (Kauno skrydžių valdymo centras);
   4. Liepojos pl. 1, Palanga (Palangos skrydžių valdymo centras);
   5. Lakūnų g. 3, Šiauliai (Šiaulių skrydžių valdymo centras).

**SUTARTINIŲ ĮSIPAREIGOJIMŲ VYKDYMO TVARKA IR TERMINAI**

1. SuPaslaugų teikėju sudaroma rašytinė sutartis.
2. Paslaugų teikėjas turto vertę nustato ir atskaitas pateikia 2021 m. gruodžio 1 d.
3. Paslaugų teikėjas, atlikęs turto vertinimo paslaugas, pateikia Įmonei elektroniniu parašu pasirašytas turto vertinimo ataskaitas bei suvestinę objekto verčių lentelę (MS Excel formatu). Kartu su turto vertinimo ataskaitomis pateikiamas suteiktų paslaugų aktas ir sąskaita faktūra suteiktų paslaugų apmokėjimui.
4. Įmonė įsipareigoja pateikti Paslaugų teikėjui reikalingus dokumentus ir kitą informaciją, reikalingą turto vertinimui atlikti, ne vėliau kaip per 5 (penkias) darbo dienas nuo Paslaugų teikėjo raštiško paklausimo. Turto apžiūros grafikas bus derinamas su Įmone likus ne mažiau nei 15 kalendorinių dienų iki turto apžiūros.
5. Paslaugų teikėjas įsipareigoja, esant poreikiui, nemokamai konsultuoti Įmonę pristatant Paslaugų teikėjo gautus rezultatus Įmonės auditą atliekančiai įmonei arba Įmonės valdymo organams, savininko teises įgyvendinančiai institucijai.
6. Jeigu Įmonės finansinius rezultatus audituojanti įmonė nustato reikšmingų netikslumų, dėl kurių negalima teisingai atvaizduoti finansinėse ataskaitose gautų rezultatų, Paslaugų teikėjo parengtos turto vertinimo ataskaitos laikomos netinkamomis.
7. Atsiradus 15 punkte nurodytoms aplinkybėms, Paslaugų teikėjas įsipareigoja nemokamai ištaisyti nustatytas turto vertinimo klaidas ir pateikti naują turto vertinimo ataskaitą per 10 (dešimt) darbo dienų nuo Įmonės reikalavimo pateikimo dienos.
8. Pateikta informacija gali būti naudojama tik išskirtinai šio pirkimo tikslu.